Document ID: /fineweb-2-swissfilter-quality_10-filterrobots/filtered/05602.jsonl.gz/53

Pročitajte mesečni horoskop koji je za vas pripremio Igor Pavluković.
Razgovarajte UŽIVO sa astrologom:
Posao
Drage Vage,
Venera će 2. juna ući u znak Raka i u vaše polje posla i karijere. Pružiće vam se mogućnost da pokrenete nove projekte koji su povezani sa estetikom, dizajnom, umetnošću, zabavom i radom sa klijentima. Pojačaće se vaš osećaj da stvarate obostrano korisne i profitabilne poslovne odnose i nalazićete pristup vašim klijentima koji će vam doneti porast popularnosti i uspeha u radu. Trigon Venere sa Jupiterom doneće vam veliku zaradu i uspeh u oblasti usluga. Dobitke ćete ostvariti ako se bavite pružanjem kozmetičkih, estetskih i edukativnih usluga. Mars će 5. juna praviti opoziciju sa Plutonom što će vam doneti previše opterećenja i pritisaka da ispunite više rokova nego što to realno možete da postignete. Bez obzira na to što ćete postići veću produktivnost, neke rokove ćete morati da pomerite zbog čega ćete imati probleme sa nadređenima, a i jedan važan posao bi mogao da se prekine i da se nađete na gubitku. Pomračenje Sunca 10. juna u znaku Blizanaca će vam doneti teškoće u poslovima koji su povezani sa inostranstvom. Izostaće podrška koju očekujete.
Mars će 11 juna ući u znak Lava i doneće vam pogodne mogućnosti za pokretanje nove saradnje sa osobama koje su prirodni lideri i koji umeju da rukovode. Venera će praviti sekstil sa Uranom, što će vam omogućiti da ostvarite neočekivane dobitke kroz realizaciju novih ideja i kroz oblasti elektronike i IT tehnologija. Saturn će 15. juna praviti kvadrat sa Uranom i bićete skloni upuštanju u rizične finansijske situacije. Izbegavajte investicije u kriptovalute i bilo šta novo na tržištu jer vam se investicija neće isplatiti. Trigon Venere sa Neptunom u trećoj dekadi juna će vam doneti uspeh u kreativnim projektima i u oblasti usluga. Merkur kreće direktno 22. juna i počećete da rešavate zastoje u pregovorima.
Nezaposlene Vage će imati povoljne mogućnosti da dobiju novi posao u oblastima IT industrije, usluga, kozmetike, ugostiteljstva i u pravnim oblastima.
Razgovarajte UŽIVO sa astrologom:
Ljubav
Ako ste u vezi:
Opozicija Marsa sa Plutonom u prvoj dekadi juna činiće vas razapetim između poslovnih i porodičnih obaveza zbog čega ćete biti napeti i imaćete ozbiljne nesuglasice sa voljenom osobom jer nećete moći da se međusobno uskladite. Neophodno je da se potrudite da postignete zajednički prihvatljivo rešenje. U protivnom bi moglo doći do privremenog razdvajanja.
Mars će 11. juna ući u znak Lava i imaćete više motivacije da organizujete zajedničke izlaske i druženja sa zajedničkim prijateljima. Potrudićete se da voljenoj osobi zadovoljite potrebe u emotivnoj vezi i da joj ispunite one želje koje budete u mogućnosti. To će znatno poboljšati vašu vezu i uneti neophodne promene i dinamiku. Probudiće se i vaše strasti.
Ako ste slobodni:
Na početku juna ćete odustati od pokušaja da privučete osobu koja vam se duže vreme dopada jer ćete saznati nešto o njoj što će vas razočarati i čak ćete biti spremni da donedavnoj simpatiji u lice kažete sve što vam leži na duši. U drugoj dekadi juna ćete upoznati nekog novog ko će u vama probuditi strasti, ko će umeti da vas pokrene i motiviše i sa kim ćete vrlo brzo ući u skladne intimne odnose. U početku će vaša veza biti slobodnog tipa ali je moguće da vremenom bude ozbiljna.
Starije Vage će imati mnogo zabave i uživaće u kretanju i upoznavanju zanimljivih ljudi. Sa jednom osobom ćete osetiti snažnu obostranu privlačnost i erotski naboj. Započećete avanturu koja ima šanse da se pretvori u emotivnu vezu.
Razgovarajte UŽIVO sa astrologom:
Zdravlje
Velikim delom juna će vaše zdravlje biti stabilno. Bićete u pokretu i praktikovaćete svakodnevnu psihofizičku relaksaciju, što će vam pomoći da budete uvek odmorni i puni pozitivne energije i da budete otporni na stresne okolnosti. Od 20. juna kada Jupiter krene retrogradno bićete podložni hormonskom disbalansu, lakšim disajnim smetnjama i otežanoj cirkulaciji.
Vaša ishrana bi trebalo da sadrži namirnice koje su kalorične i sa visokim sadržajem vitamina i proteina. Jedite više voća, povrća i integralnih žitarica. Prijaće vam kikiriki, suncokret, susam i badem. Ubacite kukuruz u ishranu. Od povrća jedite salatu, paradajz, beli luk i tikvice. Od voća uzimajte jabuke, trešnje, višnje, kajsije i banane. Izbegavajte slatkiše i kafu.
Srećni brojevi: 6, 10, 17, 21, 25
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.